Labruyère Bourgogne Gamay 2014
Gamay, når det er saftigst, fløjlsblødest og mest indsmigrende! I gamle dage - altså rigtig gamle - var gamay rigt beplantet i Bourgogne. Saftige, rubinrøde vine med duft af sensommerbær og stenstøv. Så overtog pinot noir i nogle århundreder, men med sin nyeste création vil Edouard Labruyère genrejse storheden. En 100% gamay lavet 100% som var det en bourgogne - det giver vin, der nærmest finder svælget og lykkepunktet i blinde. Gudgiven og pivren frugt, smuk balance og en eftersmag, der lokker til endnu en slurk.
Det er et comeback af dimensioner, som Edouard Labruyère har planer om for sin familievirksomhed i Beaujolais-kommunen Romaneche-Thorins. Siden 1850 har hans familie været i besiddelse af nogle af de bedste cru-marker i Beaujolais' vel nok fornemmeste cru, Moulin-a-Vent, heriblandt den mark, der omringer kommunens berømte vindmølle. Gennemsnitsalderen for stokkene er et halvt århundrede!